Niamtxiv Daim Ntawv Tso Lus Ua Piv Txiv

Peb lub tsev kawm ntawv tau mus koom Qhov Kev Sojntsuam Nug Txog Cov Hluas Qhov Kev Uas Ntxim Yuav Coj Tau Tus Cwjpwm Tsis Zoo Xyoo 2023 (2023 Youth Risk Behavior Survey). Qhov kev sojntsuam ntawm no yog ib qho tau txais kev pab los ntawm [name of agency]. Qhov kev sojntsuam yuav nug txog kev coj tus cwjpwm hauv kev noj qab nyob zoo ntawm cov menuam kawm ntawv qib 9 mus txog qib 12. Qhov kev sojntsuam yuav nug txog cov khoom noj zoo rau lub cev, tej dejnum siv dag zog, kev raug mob, thiab kev siv luamyeeb, dejcawj, thiab lwm yam yeebtshuaj. Qhov kev sojntsuam los kuj yuav nug txog cov kev sibdeev uas yuav ua tau kom lub cev xeeb tubntxhais thiab ua kom kis tau cov kabmob sibkis los ntawm kev sibdeev, suav nrog rau tus kabmob HIV.

Cov menyuam kawm ntawv yuav raug thov kom los mus teb cov lus nug nyob hauv qhov kev sojntsuam uas yuav siv sijhawm li ntawm 35 nasthis los mus teb.

Los teb qhov kev sojntsuam siv ntawv thiab cwjmem ntawm no yuav muaj tej tsis zoo tsawg lossis tsis muaj tej yam phem dabtsi rau koj tus menyuam. Tib qho tsis zoo uas ntxim yuav muaj yog qhov tias tej co menyuam kawm ntawv yuav xav tias qhov kev sojntsuam nug lawv txog tej yam uas lawv tsis xav teb. Qhov kev sojntsuam yeej yog ib qho uas tau muab sau kom muaj kev tiv thaiv koj tus menyuam txoj kev tsis pub lwm tus neeg paub txog tus kheej. Cov menyuam yeej yuav tsis muab lawv lub npe sau teev tseg rau hauv qhov kev sojntsuam. Ntxiv ntawd, yuav tsis muab ib lub tsev kawm ntawv lossis ib tus menyuam kawm ntawv lub npe teev rau hauv qhov muab cov lus teb coj los nthuav qhia rau sawv daws. Yuav kom cov lus teb rau qhov kev sojntsuam qhia tau meej, nws tseemceeb tias tag nrho cov menyuam kawm ntawv, txawm tias lawv yuav yog lossis tsis yog cov menyuam coj tus cwjpwm uas ntxim yuav ntsib kev muaj mobnkeeg, yuav tsum muaj cibfim los mus teb qhov kev sojntsuam, tiam sis nws yog ib qho uas tus kheej pom zoo los teb xwb. Yuav tsis muaj dabtsi tshwm sim rau lub tsev kawm ntawv, koj, lossis koj tus menyuam yog tias koj tus menyuam tsis kam mus koom qhov kev sojntsuam. Cov menyuam kawm ntawv yuav hla tau ib nqis lus nug twg ua lawv tsis xav teb. Ntxiv ntawd, cov menyuam kawm ntawv yuav tso tseg tsis teb qhov kev sojntsuam ntxiv thaum twg los tau. Yog koj xav pom tias saib cov lus nug hauv qhov kev sojntsuam yog muaj zoo li cas, peb muaj nyob rau ntawm [identify location or name and contact information of whom the parent should call].

Thov mus nyeem cov lus nyob rau phab tom qab ntawm daim ntawv teev npe no los mus kawm ntxiv txog qhov tseemceeb rau qhov kev sojntsuam ntawm no. Muab ntu ntawv nram qab no ua kom tiav thiab muab xa rov qab mus rau lub tsev kawm ntawv tsis pub dhau 3 hnub **yog tias koj tsis** xav kom koj tus menyuam mus koom qhov kev sojntsuam. Yog koj muaj lus nug dabtsi ntxiv hais txog qhov kev sojntsuam uas koj tus menyuam tus xibfwb qhia ntawv lossis tus thawj tswj lub tsev kawm ntawv teb tsis tau, thov hu rau [name of agency contact] ntawm [phone number]. Ua tsaug.

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Thov muab ntu ntawv ntawm no ua kom tiav yog tias koj tsis xav kom koj tus menyuam mus koom qhov kev sojntsuam.

Menyuam Kawm Ntawv Lub Npe: \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ Qib Ntawv: \_\_\_\_\_\_\_\_\_\_\_\_\_\_

Kuv tau muab daim ntawv teev npe ntawm no nyeem tag thiab paub tias qhov kev sojntsuam yog nug txog dabtsi lawm.

[ ] TSIS PUB, kuv tus menyuam yuav **tsis** mus koom qhov kev sojntsuam ntawm no.

Niamtxiv tus ntawv tes kos npe: \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ Hnub Tim: \_\_\_\_\_\_\_\_\_\_\_\_\_\_\_\_\_

Tus xov tooj nab npawb: \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_